สวัสดีค่ะ ตอนนี้อายุ 17 ปี ทานยาคุมกำเนิดมา 1 ปี หยุดทานยาไปเมื่อเดือนที่แล้ว มีประจำเดือนมาวันที่ 5 พฤศจิกา จากนั้นมีเพศสัมพันธ์กับแฟน แบบหลั่งนอกวันที่ 15 พฤศจิกา แล้ววันที่18 พฤศจิ มีเลือดออกเหมือนประจำเดือนประมาณ2 วัน ตอนนี้ประจำเดือนยังไม่มา เต้านมไม่คัด มีโอกาสตั้งครรภ์มั้ยคะ
สวัสดีค่ะ nok Laimonthin,เมื่อหยุดทานยาคุมกำเนิด ประสิทธิภาพในการป้องกันการตั้งครรภ์ก็จะหมดลงในทันที ดังนั้น หากมีเพศสัมพันธ์ ก็จะมีโอกาสตั้งครรภ์ได้สำหรับเลือดที่ออกในวันที่ 18 พ.ย. อาจเป็นเลือด1. เลือดออกช่วงไข่ตก หากเลือดที่ออกมีปริมาณไม่มากและออกเพียงแค่ 1-2 วัน ก็อาจเป็นเลือดออกวันไข่ตกได้ แต่หากมีปริมาณมากจนต้องใช้ผ้าอนามัย ก็ไม่น่าใช่2. มีการอักเสบติดเชื้อในโพรงมดลูก แต่มักปวดท้องน้อย และตกขาวที่ผิดปกติร่วมด้วย รวมถึงมีปัสสาวะผิดปกติ มีไข้3. ผลจากการใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. เป็นประจำเดือนที่เกิดจากการทำงานของรังไข่ ทั้งนี้ เมื่อหยุดทานยาคุม การตกไข่อาจเกิดขึ้นภายในไม่กี่วัน แล้วตามด้วยการมีประจำเดือนมาได้หากยังคงมีเพศสัมพันธ์หลังหยุดทานยาคุม ก็ควรตรวจหาการตั้งครรภ์ดูก่อนค่ะ หากตรวจไม่พบ ก็ควรรอประจำเดือนไปอีกซักระยะ การที่ยังไม่มา อาจเกิดจากสาเหตุต่างๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น